text: 31 yanvar 2023-cü ildə Orban Belçika Pro Liqası təmsilçilərindən olan "Gent" klubu ilə müqavilə imzalamışdır. 11 fevral tarixində liqada "Vesterlo" klubuna qarşı debüt oyununda Orban iki qol vurmuş və komandası rəqibi ilə 3–3 hesabı ilə bərabərə qalmışdır. 12 mart 2023-cü ildə "Zulte Varegem" klubu ilə görüşdə o, pokerlə yadda qalmış və 21-ci əsrdə bunu reallaşdıran ilk "Gent" futbolçusu olmuşdur. Həmin görüşdə Gent rəqibinə 6–2 hesabı ilə qalib gəlmişdir. Orban vurduğu qolların hamısını ikinci hissədə atmışdır.